शुक्रवार को फर्जी सीओ अपने एक जूनियर के साथ दुकान पर पहुंचा। फर्जी सीओ ने 200 ग्राम सोना मांगा और पैसा कुछ दिन बाद देने की बात कही। ज्यादा सोना होने पर सुनार को कुछ शक हुआ। उसने इसकी सूचना रेल चौकी पुलिस को दी। एसएसआई अनुज सिंह रेल चौकी पुलिस को लेकर मौके पर पहुंचे। पुलिस पहली ही नजर में फर्जी सीओ की करतूत को भांप गई। पूछताछ करने पर फर्जी सीओ ने अपना राज उगल दिया। फर्जी सीओ दिनेश कुमार मिश्रा पुत्र राम आधार मिश्रा निवासी महावीर पूरा वार्ड-15, थाना दारागंज, इलाहाबाद यूपी और उसके जूनियर नागेंद्र पुत्र रमा शंकर यादव निवासी भरौली, थाना आंदर, जिला सीवान बिहार से पूछताछ की जा रही है।